paragraph_text: Nefud je erg, poznat po naglim silovitim vjetrovima, koji čine velike dine u obliku polumjeseca. Pijesak je u Nefudu crvenkaste boje (boja cigle). Kiša pada samo jednom ili dvaput godišnje. U nekim nizinskim područjima u blizini planine Hejaz postoje oaze, gdje se uzgajaju: datulje, povrće, ječam i voće. Nefud je povezana s Rub' al Khali preko Dahna, koridora od šljunčanih ravnica i pješčanih dina.